Чаго хочуць жанчыны

**«Чаго хочуць жанчыны»** () — амэрыканскі рамантычны камэдыйны фільм 2000 году рэжысэра Нэнсі Маерз. Сцэнар напісаны Джошам Голдсьмітам, Кэці Юспа і Даян Дрэйк. Галоўныя ролі выканалі Мэл Гібсан і Гэлен Гант. Фільм атрымаў неадназначныя водгукі крытыкаў, але дасягнуў касавага посьпеху. Зборы на паўночнаамэрыканскім рынку склалі 182 мільёны даляраў, а ва ўсім сьвеце — 374 мільёны даляраў. На бюджэт кінастужкі было выдаткавана 70 мільёнаў даляраў. Рэмэйк фільму *«[[Чаго хочуць мужчыны]]»* пабачыў сьвет у 2019 годзе, дзе ў галоўных ролях былі Тараджы Гэнсан і Элдыс Годж.

## Зьмест
Нік Маршал (Мэл Гібсан), кіраўнік рэклямнага бюро ў Чыкага, якога выхавала маці-танцаўшчыца ў Лас-Вэгасе. Ён зьяўляецца шавіністам, які мае здольнасьці да прадажу тавараў мужчынам і можа спакушаць жанчынаў. Ён разьлічвае атрымаць павышэньне ў рэклямнай фірме *«Sloane Curtis»*, але ягоны мэнэджар, Дэн (Алан Алда), замест гэтага аб’яўляе, што ён наймае Дарсі Макгуайр (Гэлен Гант), каб пашырыць прывабнасьць фірмы для жанчынаў. Тым часам 15-гадовая дачка Ніка, Алекс (Эшлі Джонсан), застаецца зь ім, пакуль ягоная былая жонка, Джыджы (Лорэн Голі), знаходзіцца на мядовым месяцы са сваім новым мужам Тэдам. Нік бянтэжыць Алекс, якая абураецца ягонай залішняй ахоўнасьцю, калі той даведваецца, што ягонай дачцы ёсьць хлопец Кэмэран (Эрык Балфар), якому 18 гадоў.

Дарсі даручае пэрсаналу, у тым ліку Ніку, распрацаваць рэклямныя ідэі дзеля новай сэрыі жаночых прадуктаў, якія яна распаўсюджвае на сустрэчы супрацоўнікаў. Выпрабоўваючы некалькі прадметаў дома, Нік падае ў ванну, трымаючы ў руках электрычны фен. Ён атрымлівае ўдар току і страчвае прытомнасьць. На наступную раніцу Нік прачынаецца, выявіўшы, што ў яго цяпер маецца новы дар — ён можа чуць жаночыя думкі. Праз гэта, разумеючы ад гэтуль жаночыя думкі, ён даведваецца, што большасьць жанчынаў, асабліва на працы, ня любяць яго і лічаць гарэзьлівым, а ягоныя паводзіны — брыдкімі. Ён робіць візыт да сваёй былой тэрапэўткі, доктаркі Пэркінз (Бэт Мідлер), якая таксама ставіцца да яго непрыязна, і яна заклікае Ніка выкарыстоўваць новыя здольнасьці ў сваіх інтарэсах.

Нік тэлепатычна падслухоўвае Дарсі і крадзе ейныя ідэі, каб выкарыстаць іх як свае, і паступова Нік прываблівае да сябе Дарсі. Паступова зьмяняецца да яго і стаўленьне дачкі, то бок, ведаючы ейныя думкі, ён разумее, што Алекс абураецца гадамі занядбанасьці і Ніка выпраўляецца з дачкой за набыцьцём новай сукенкі на выпускную балю. Пасьля таго, як Нік тэлепатычна даведваецца, што Алекс мае намер заняцца каханьнем з Кэмэранам у ноч на выпускным балі, Нік спрабуе даць ёй параду. Ён кажа ёй, што Кэмэран цікавіцца толькі ейным целам, але Алекс адхіляе ягоную параду, думаючы, што Нік празьмерна абараняе сябе і спрабуе сабатаваць выпускную вечарыну. Між гэтым, Нік і Дарсі праводзяць больш часу разам.

## Крытыка
«Rotten Tomatoes» даў фільму рэйтынг ухваленьня 54% на аснове 122 аглядаў, зь сярэднім рэйтынгам 5,7/10. Паводле крытычнага водгуку, сюжэт фільму ня выкарыстаў у поўнай ступені ўсе акалічнасьці і скаціўся ў даволі звычайную рамантычную камэдыю, не зважаючы нават, на добрую працу Мэла Гібсана, які арганічна пасавай на ролю. Паводле рэсурса «Metacritic», фільм мае 47 пунктаў з 100 магчымых, засноўваючыся на 33 водгуках і паказваючы сярэднія адзнакі ўхваленьня водгукі.

## Крыніцы

## Вонкавыя спасылкі
* Чаго хочуць жанчыны на сайце Internet Movie Database 
* Чаго хочуць жанчыны на сайце AllMovie 
* Чаго хочуць жанчыны на сайце Rotten Tomatoes 

Катэгорыя:Фільмы 2000 году
Катэгорыя:Фільмы ЗША
Катэгорыя:Фільмы ЗША 2000 году
Катэгорыя:Мэлядрамы
Катэгорыя:Мэлядраматычныя фільмы ЗША
Катэгорыя:Кінакамэдыі ЗША
Катэгорыя:Рамантычныя кінакамэдыі ЗША
Катэгорыя:Рамантычныя фільмы ЗША
Катэгорыя:Навукова-фантастычныя фільмы
Катэгорыя:Навукова-фантастычныя фільмы ЗША
Катэгорыя:Фэнтэзійныя фільмы
Катэгорыя:Фэнтэзійныя фільмы ЗША
Катэгорыя:Фэнтэзійныя фільмы 2000 году
Катэгорыя:Фільмы Нэнсі Маерз